December 14-től jön a bezöldült húszezres! | Az online férfimagazin
December 14-től jön a bezöldült húszezres!
Tillinger Zsófi 15/12/12 SZOMBAT 13:15
Az MNB szerint főleg a hamisítások miatt kellett középen némileg dollárosítani kis hazánk legnagyobb címletű bankjegyét. Elméletileg már szeptemberre tervezték az átállást, de a bankok és bankautomaták csak most állnak készen a zöldhasú Deák Ferencek kiadására.
Az eredetileg 2001-ben bevezetett pénzen most még több biztonsági szűrő lesz: többek között UV fényben látható esernyős pár, jelzőrostok, színváltó nyomat és illeszkedőjel is garantálja, hogy ne legyenek hamis Deák Ferencek forgalomban.
A mostani bankjegyet 2016 végéig lehet használni, de a posta és a bankok még három évig kicserélik a dunyhában felejtett régi húsz lepedősöket újra, az MNB pedig további húsz évig váltja be díjmentesen az új bankóra. Úgyhogy lehet készülni, hétfőtől már az új húszezrest adják a bankautomaták!
(Fotók és infók: MTI, MNB)